

**ประกาศเทศบาลตำบลวาปีปทุม**

**เรื่อง ใช้แผนพัฒนาท้องถิ่น ๔ ปี (พ.ศ. ๒๕๖๑ - ๒๕๖๔) ของเทศบาลตำบลวาปีปทุม**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยเทศบาลตำบลวาปีปทุม ได้ดำเนินการจัดทำแผนพัฒนาท้องถิ่น ๔ ปี (พ.ศ. ๒๕๖๑ - ๒๕๖๔) ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๕๙ (ฉบับที่ ๒) พ.ศ. ๒๕๕๙ เพื่อใช้เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสมในช่วงของแผนนี้ รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่นสี่ปี โดยคณะกรรมการพัฒนาเทศบาลตำบลวาปีปทุม ได้พิจารณาเห็นชอบร่างแผนพัฒนาท้องถิ่น ๔ ปี (พ.ศ. ๒๕๖๑ - ๒๕๖๔) ในคราวประชุมเมื่อวันที่ ๑๗ พฤศจิกายน ๒๕๕๙ ณ ห้องประชุมสภาเทศบาลตำบลวาปีปทุม และนายกเทศมนตรีตำบลวาปีปทุม ได้พิจารณาอนุมัติร่างแผนพัฒนาท้องถิ่นสี่ปี (พ.ศ.๒๕๖๑-๒๕๖๔) เรียบร้อยแล้ว

เพื่อให้การจัดทำแผนพัฒนาท้องถิ่นสี่ปีของเทศบาลตำบลวาปีปทุม เป็นไปตามระเบียบฯ และการบริหารงานของเทศบาลเป็นไปอย่างมีประสิทธิภาพ สามารถนำแผนพัฒนาไปใช้ได้อย่างถูกต้อง รวมทั้งให้หน่วยงานที่เกี่ยวข้องและประชาชนทั่วไปได้รับทราบ เทศบาลตำบลวาปีปทุม จึงประกาศใช้แผนพัฒนาท้องถิ่น ๔ ปี (พ.ศ.๒๕๖๑ - ๒๕๖๔) ตั้งแต่บัดนี้เป็นต้นไป

จึงประกาศให้ทราบโดยทั่วกัน

ประกาศ ณ วันที่ ๑๗ พฤศจิกายน พ.ศ. ๒๕๕๙



(นายประภาส กิจจินดาโอภาส)

นายกเทศมนตรีตำบลวาปีปทุม